Man se liggaam in Simonstad-hawe opgespoorDie liggaam van ŉ 79-jarige man is opgespoor toe dit in die hawe in Simonstad gedryf het, het die Nasionale Seereddingsinstituut Donderdag gesê. Woordvoerder Craig Lambinon het gesê die liggaam, wat in ŉ tou tussen twee bote verstrengel was, is Woensdagoggend opgemerk. Volgens Lambinon het die man op ŉ seiljag in die hawe gewoon. “Alhoewel ons vermoed dat die man die vorige aand in die water geval het nadat hy van die Valsbaai Seiljagklub teruggekeer het, het die polisie wel ŉ geregtelike doodsondersoek gelas.” -SAPA